Acubens

Acubens (ook bekend as Alpha Cancri of α Cnc) is ’n dubbelster in die sterrebeeld Kreef (Cancer).

Name
Die ster as Bayer-naam is "Alpha Cancri" en sy Flamsteed-naam "65 Cancri". Die tradisionele naam, "Acubens", kom van die Arabiese الزبانى al zubanāh, "die kloue".Richard Hinckley Allen: Star Names — Their Lore and Meaning: Cancer  

In 2016 het die Internasionale Astronomiese Unie se sternaamwerkgroep (WGSN) die naam "Acubens" vir die ster goedgekeur. 

 Eienskappe 
Acubens het ’n skynbare magnitude van 4,2 en is dus met die blote oog sigbaar. Met sy sterreklassifikasie van A5m is sy ligsterkte 23 keer dié van die Son. Die ster is sowat 174 ligjare van die Son af.

Aangesien dit naby die Sonnebaan lê, kan dit deur die Maan verduister word en soms ook deur planete.

Die primêre komponent, α Cancri A, is ’n wit A-tipe hoofreeksster met ’n skynbare magnitude van 4,26. Sy metgesel, α Cancri B, is ’n ster van die 11de magnitude. 

Deur sy ligkurwe tydens verduisterings te bestudeer, word geglo α Cancri A is self ’n dubbelster van twee sterre met dieselfde helderheid en ’n skeiding van 0,1 boogsekondes.

 Verwysings 

 Eksterne skakels 
Jim Kaler's Stars, Universiteit van Illinois:Acubens

15px Hierdie artikel is vertaal uit die Engelse Wikipedia

Kategorie:Bayer-voorwerpe
Kategorie:Dubbelsterre
Kategorie:Sterre met eiename‎
Kategorie:Kreef (sterrebeeld)
Kategorie:Henry Draper-voorwerpe
Kategorie:Flamsteed-voorwerpe
Kategorie:A-tipe hoofreekssterre